  Туспуктэм: Дарья Ушакова Наталия Сильвестрова 16-тӥ толшоре Ижкарын Калыкъёслэн эшъяськон юртазы Холокост дыръя быремъёсты буре ваён арняез сӥё-дано усьтон ужрад ортчиз. Со сярысь Удмуртиысь дышетонъя но тодосъя министерстволэн пресс-службез ивортӥз. Дуннеысь тужгес но шимес ож йылпумъяськем дырысь 77 арлэсь тросгес ортчиз ни. Со дунневыл ожез кутскем нацистъёслэн йыружъёссы сьӧсь луэменызы кӧшкемато но ноку уз вунэ. Холокостэз вунэтыны уг яра, сыӵе югдуръёс ноку но медам луэ ни шуыса » Эдуард Петров, Удмуртиысь йӧскалык политикая министр «Халом» воскресной еврей школа «Игрушки войны» спектакль возьматӥз. Со Анна Франклэн дневникысьтыз гожтэмъёсызъя, Холокостэ сюремъёслэн но соослэн нылпиоссылэн гожтэтъёссыя но тодэ ваёнъёссыя пуктэмын. 25-27 толшоре «Игрушки войны» спектаклез возматон азьланьтӥськоз. Озьы ик учкисьёслы «Спасение, освобождение, сопротивление» адӟытон дасязы. Калыкъёслэн эшъяськон юртазы со 3-тӥ тулыспалозь ужалоз. Со сяна, 24-31 толшоре Удмуртиысь Йӧскалык библиотекаын книгаосын «Трагедия Холокоста: помнить живым» адӟытонэ ветлыны луоз. 3-тӥ тулыспалозь Удмуртиысь дышетсконниосын Холокост дыръя быремъёсты буре ваён урокъёс ортчозы. Тегъёс: Удмуртия буреваён БыдӟымАтыкайож  